CELEX: 32016D2265
Language: hu
Date: 2016-12-06 00:00:00
Title: A Tanács (EU) 2016/2265 végrehajtási határozata (2016. december 6.) az Egyesült Királyságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától, valamint 168. és 169. cikkétől eltérő intézkedés alkalmazásának folytatására történő felhatalmazásáról szóló 2007/884/EK határozat módosításáról

16.12.2016   
            
            
               HU
            
            
               Az Európai Unió Hivatalos Lapja
            
            
               L 342/28
            
         A TANÁCS (EU) 2016/2265 VÉGREHAJTÁSI HATÁROZATA
   (2016. december 6.)
   az Egyesült Királyságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától, valamint 168. és 169. cikkétől eltérő intézkedés alkalmazásának folytatására történő felhatalmazásáról szóló 2007/884/EK határozat módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikkére,
   tekintettel az Európai Bizottság javaslatára,
   mivel:
   
               (1)
            
            
               A 2007/884/EK határozat (2) alapján az Egyesült Királyság felhatalmazást kapott arra, hogy 2010. december 31-ig 50 %-ra korlátozza a bérbevevővel vagy lízingbe vevővel szemben a nem kizárólag üzleti célra használt személygépkocsik bérlése vagy lízingje után előzetesen felszámított héa levonására vonatkozó jogot. Az Egyesült Királyságot arra is felhatalmazást kapott, hogy ne ellenérték fejében adott szolgáltatásnyújtásként kezelje az adóalany által üzleti célból bérelt vagy lízingelt autó magáncélú használatát. Az említett intézkedések (a továbbiakban: eltérő intézkedések) megszüntették annak szükségességét, hogy a bérbevevő vagy lízingbe vevő nyilvántartást vezessen a szolgálati autóval megtett kilométerekről, és hogy adót számoljon el az ilyen autók esetében a ténylegesen megtett magáncélú kilométerek alapján.
            
         
               (2)
            
            
               A 2007/884/EK határozatot a 2011/37/EU végrehajtási határozat (3) és a 2013/681/EU végrehajtási határozat (4) módosította, és ez utóbbi az eltérő intézkedések hatályvesztésének időpontját 2016. december 31-éig elhalasztotta.
            
         
               (3)
            
            
               Az Egyesült Királyság a Bizottság által 2016. március 14-én iktatott levelében felhatalmazást kért az eltérő intézkedések időbeli hatályának meghosszabbítására.
            
         
               (4)
            
            
               A 2006/112/EK irányelv 395. cikke (2) bekezdése második albekezdésének megfelelően a Bizottság 2016. június 28-án kelt levelében tájékoztatta a többi tagállamot az Egyesült Királyság kérelméről. A Bizottság 2016. június 28-án kelt levelében értesítette az Egyesült Királyságot arról, hogy birtokában van a kérelem elbírálásához szükséges valamennyi információnak.
            
         
               (5)
            
            
               A 2007/884/EK határozat 3. cikkének megfelelően az Egyesült Királyság benyújtotta a Bizottságnak a határozat alkalmazásáról szóló – a százalékos korlátozás felülvizsgálatára is kiterjedő – jelentést. Az Egyesült Királyság által szolgáltatott információkból kitűnik, hogy a levonási jog 50 %-ra való korlátozása továbbra is megfelel a tényleges körülményeknek az érintett járművek üzleti, illetve nem üzleti célú használatának arányát illetően.
            
         
               (6)
            
            
               Ezért indokolt felhatalmazni az Egyesült Királyságot arra, hogy további meghatározott időtartamra, nevezetesen 2019. december 31-ig folytassa az eltérő intézkedések alkalmazását.
            
         
               (7)
            
            
               Amennyiben az Egyesült Királyság úgy véli, hogy 2019 után is további meghosszabbításra van szükség, legkésőbb 2019. április 1-jéig be kell nyújtania a Bizottsághoz egy – az alkalmazott százalék felülvizsgálatára is kiterjedő – jelentést a meghosszabbításra vonatkozó kérelemmel együtt.
            
         
               (8)
            
            
               Az eltérő intézkedések időbeli hatálya meghosszabbításának elhanyagolható hatása lesz a végső fogyasztói szinten beszedett adóbevétel teljes összegére, ezért nem lesz kedvezőtlen hatással az Unió héaból származó saját forrásaira.
            
         
               (9)
            
            
               A 2007/884/EK határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2007/884/EK határozat 3. cikke helyébe a következő szöveg lép:
   
      „3. cikk
      Ez a határozat 2019. december 31-én hatályát veszti.
      Az e határozatban meghatározott intézkedések időbeli hatályának meghosszabbítására vonatkozó kérelemhez mellékelni kell egy, a nem kizárólag üzleti célra használt személyautók bérletével vagy lízingjével kapcsolatosan felszámított héa levonására vonatkozó jog tekintetében alkalmazott százalékos korlátozás felülvizsgálatára is kiterjedő jelentést, amelyet 2019. április 1-jéig be kell nyújtani a Bizottsághoz.”.
   
   2. cikk
   Ezt a határozatot 2017. január 1-jétől kell alkalmazni.
   3. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2016. december 6-án.
      
         
            a Tanács részéről
         
         
            az elnök
         
         P. KAŽIMÍR
      
   
   
      (1)  HL L 347., 2006.12.11., 1. o.
   
   
      (2)  A Tanács 2007/884/EK határozata (2007. december 20.) az Egyesült Királyságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától, valamint 168. és 169. cikkétől eltérő intézkedés alkalmazásának folytatására történő felhatalmazásáról (HL L 346., 2007.12.29., 21. o.).
   
      (3)  A Tanács 2011/37/EU végrehajtási határozata (2011. január 18.) az Egyesült Királyságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától, valamint 168. és 169. cikkétől eltérő intézkedés alkalmazásának folytatására történő felhatalmazásáról szóló 2007/884/EK határozat módosításáról (HL L 19., 2011.1.22., 11. o.).
   
      (4)  A Tanács 2013/681/EU végrehajtási határozata (2013. november 15.) az Egyesült Királyságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától, valamint 168. és 169. cikkétől eltérő intézkedés alkalmazásának folytatására történő felhatalmazásáról szóló 2007/884/EK határozat módosításáról (HL L 316., 2013.11.27., 41. o.).